smcproject/ml-wiki-sentences huggingface dataset:
2013 മേയ് 4ന് സിന്ധു മലേഷ്യ ഗ്രാന്റ് പ്രി ഗോൾഡ് കരസ്ഥമാക്കി.
കലാശക്കളിയിൽ സിംഗപ്പൂരിന്റെ ജുവാൻ ഗുവിനേ 21-17, 17-21, 21-19 എന്ന സ്കോറിനാണ് സിന്ധു പരാജയപ്പെടുത്തിയത്.
സിന്ധുവിന്റെ  പ്രധാന നേട്ടങ്ങൾ ലോക ബാഡ്മിന്റൺ ചാമ്പ്യൻ 2019 ലോക ബാഡ്മിന്റൺ റണ്ണർ അപ്പ് 2018 ലോക ബാഡ്മിന്റൺ റണ്ണർ അപ്പ് 2017 ലോക ബാഡ്മിന്റൺ ചാമ്പ്യൻഷിപ്പ്  മൂന്നാം സ്ഥാനം  2013(വെങ്കല മെഡൽ) 2016 ഒളിമ്പിക്സ് ഫൈനലിലെത്തുന്ന ഏക ഇന്ത്യൻ താരം.
വെള്ളി മെഡൽ 2013 ഇന്ത്യൻ സൂപ്പർ സീരീസിൽ രണ്ടാം സ്ഥാനം.
2012ൽ നിലവിലെ ഒളിമ്പിക്സ് ജേതാവായ ലി ചുറേയിയേ തോല്പിച്ചു.
2013ൽ നിലവിലെ ഏഷ്യൻ ഗെയിംസ് ജേതാവായ വാംഗ് ഷിക്സിയാനേ തോല്പിച്ചു.
2013 മേയിൽ മലേഷ്യൻ ഓപ്പൺ കിരീടം നേടി.
2013 നവംബർ 30നു മകാവു ഓപ്പൺ ഗ്രാൻപ്രീ ഗോൾഡ് ബാഡ്മിൻറൺ ചാമ്പ്യൻഷിപ്പിൽ കിരീടം നേടി.
2016ലെ രാജീവ് ഗാന്ധി ഖേൽരത്ന പുരസ്കാരം 2017 സെപ്റ്റംബർ 17നു കൊറിയ ഓപ്പൺ സൂപ്പർ സീരീസിൽ കിരീടം നേടി.
ഫൈനലിൽ ലോക ഒന്നാം നമ്പർ താരവും രണ്ടുതവണ ലോക ചാമ്പ്യനും ആയ സ്‌പെയ്‌നിന്റെ കരോലിന മാരിനോട് പരാജയപ്പെട്ടു.
സെമിഫൈനലി‍ൽ ജപ്പാന്റെ നൊസോമി ഒകുഹാരയെ പരാജയപ്പെടുത്തി.
ലോക രണ്ടാം റാങ്കുകാരിയും രണ്ട് തവണ ഒളിംമ്പിക് സ്വർണ്ണ മെഡൽ നേടിയിട്ടുമുള്ള ചൈനയുടെ വാങ് യിഹാനെയാണ് സിന്ധു ക്വാർട്ടർ ഫൈനലിൽ തോൽപ്പിച്ചത്.
മത്സര തലം എതിരാളി ഫലം കളി നില പോയിന്റുകൾ ഗ്രൂപ്പ് മത്സരം Michelle Li ( CAN ) വിജയിച്ചു 2-1 19-21, 21-15, 21-17 ഗ്രൂപ്പ് മത്സരം Laura Sárosi ( HUN ) വിജയിച്ചു 2-0 21-4, 21-9 പ്രീ ക്വാർട്ടർ Tai Tzu-ying ( TPE ) വിജയിച്ചു 2-0 21-13,21-15 ക്വാർട്ടർ വാങ് യിഹാൻ ( CHN ) വിജയിച്ചു 2-0 22-20, 21-19 സെമി ഫൈനൽ Nozomi Okuhara ( JPN ) വിജയിച്ചു 2-0 21-19, 21-10 ഫൈനൽ Carolina Marín ( ESP ) Silver 1-2 21-19, 12-21, 15-21 ബഹുമതികൾ 2013 ൽ അർജുന അവാർഡ് സമ്മാനിച്ചു രാജ്യം സിന്ധുവിനെ ആദരിച്ചു 2015 ൽ പത്മശ്രീ പുരസ്കാരം നൽകി രാജ്യം സിന്ധുവിനെ ആദരിച്ചു .
2016 ൽ രാജീവ് ഗാന്ധി ഖേൽരത്ന പുരസ്കാരം ലഭിച്ചു സ്പോർട്സ് വുമൺ  ഹൈദരാബാദ്
പി.വി.ജി. നായർ ഇംഗ്ലീഷ് വിലാസം https://ml.wikipedia.org/wiki/P.
V.G._Nair ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
പി.വി.ജി. നായർ
മലയാളത്തിലെ ഒരു കവിയും ചിത്രകാരനുമായിരുന്നു പി.വി.ജി. നായർ .
(ജനനം:08/11/1920-- മരണം:11/07/1973) (പൂർണ്ണനാമം:പാലയാടൻ വീട്ടിൽ ഗോപാലൻ നായർ) നൂറിലധികം കവിതകൾ ഇദ്ദേഹം രചിച്ചിട്ടുണ്ട്.
ചാവശ്ശേരി പി.രാമൻ നായരുടെയും പാലയാടൻ വീട്ടിൽ കല്ല്യാണിഅമ്മയുടെയും മകനായി ജനിച്ചു.
1938-ൽ മട്ടന്നുരിൽനിന്നും ഹയർ എലിമെന്ററി വിജയിച്ചു.
1944-ൽ മദ്രാസ്‌ എഡ്യൂക്കേഷൻ ഡിപ്പാർട്ട്മെന്റിൽ നിന്നും ഫ്രീഹാൻറ്ഔട്ട്‍ലൈൻ ആന്റ് മോഡൽഡ്രോയിംഗിൽ ഹയർ ഗ്രേഡോടെ ടെക്നിക്കൽ ടീച്ചേർസ് സർട്ടിഫിക്കറ്റ് കരസ്ഥമാക്കി.
1944-ൽ തന്നെ കാസർഗോഡ്‌ ഗവർമെന്റ് മുസ്ലിം ഹൈസ്കൂളിൽ ചിത്രകലാ അദ്ധ്യാപകനായി നിയമിതനായി.1944 മുതൽ 1956 വരെ കാസർഗോഡ്‌ താമസിച്ചു.
1956 മുതൽ 1961 വരെ കണ്ണൂർ ടീച്ചേഴ്സ് ട്രെയിനിംഗ് സ്കൂളിൽ പ്രവർത്തിച്ചു.
തുടർന്ന് 1962 മുതൽ 1973 വരെ കതിരൂർ ഗവർമെന്റ് ഹൈസ്കൂളിൽ സേവനമനുഷ്ഠിച്ചു.
എ.പി. അച്യുതൻ മാസ്റ്ററായിരുന്നു ചിത്രകലാ അദ്ധ്യാപകൻ.
1948-ൽ ഇരിട്ടിയിലെ മാവില ലക്ഷ്മിക്കുട്ടിയമ്മയെ വിവാഹം ചെയ്തു.
എം. മോഹനൻ, സതീശൻമാവില, എം .
രമേശൻ, എം.വിജയലക്ഷ്മി, എം. ഇന്ദിര, എം. ദിനേശൻ എന്നിവർ മക്കൾ.
പ്രസിദ്ധീകരിച്ച കൃതികൾ സ്മരണാഞ്ജലി (12കവിതകൾ -1958) ദേവയാനി (ഗാനനാടകം -1967) സൂര്യകാന്തി (2003-ൽ 30 ആമത് ചരമവാർഷികത്തിൽ കവിയുടെ  കൈയെഴുത്ത് പ്രതികളിൽ നിന്നും തിരഞ്ഞെടുത്ത 39 കവിതകളുടെ സമാഹാരം .കണ്ണൂരിലെ ഉത്തരകേരള കവിതാ സാഹിത്യവേദി പ്രസിദ്ധികരിച്ചത്)
മദ്രാസ് പത്രിക, കലാനിധി, ദേശമിത്രം ആഴ്ചപ്പതിപ്പ്, അദ്ധ്യാപക വിദ്യാർഥി (കണ്ണൂർ ഗവർമെന്റ് ട്രെനിഗ് സ്കൂൾ പ്രസിദ്ധികരണം), ചിത്രകേരളം, കേസരി വാർഷികപ്പതിപ്പുകൾ - ആഴ്ചപ്പതിപ്പുകൾ എന്നീ ആനുകാലികങ്ങളിൽ കൃതികൾ പ്രസിദ്ധീകരിച്ചിട്ടുണ്ട്.
പ്രസിദ്ധീകരിക്കാത്ത കൈയെഴുത്തു പ്രതികൾ ഗാനമഞ്ജരി (കവിതകൾ) വിമല (ഗാനനാടകം) ഭാവമാധുരി (കവിതകൾ) പൂപ്പാലിക (കവിതകൾ ) പുരോഗതി (ഖണ്ടകാവ്യം) ഉണ്ണിയാർച്ച (ഗാനനാടകം) മാധുരി (ഗാനനാടകം) താജ്മഹൽ (ഗാനനാടകം) അമൃതവീചി (കവിതകൾ) പൂമ്പാറ്റ (ബാലകവിതകൾ) പെയിന്റിങ്ങുകൾ
1945 മുതൽ 1960 വരെ വരച്ച ചിത്രങ്ങൾ (വാട്ടർ കളർ) ഒരു അബത് വർഷത്തിന്ന്മുൻപ് കേരളത്തിൽ നിലനിന്നിരുന്ന കാർഷിക സംസ്കാരം ,ആ കാല ഘട്ടത്തിലെ വിവിധ ജനവിഭാഗങ്ങളുടെ വസ്ത്രധാരണ രീതികൾ ,പ്രകൃതി 
എന്നിവ ഇദ്ദേഹത്തിന്റെ ചിത്രങ്ങളിൽ തെളിഞ്ഞു കാണാം .
പി.വി. രാധാകൃഷ്ണ പിള്ള ഇംഗ്ലീഷ് വിലാസം https://ml.wikipedia.org/wiki/P.
V._Radhakrishna_pillaii ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ബഹ്റൈനിലെ ഭാരതീയരായ പ്രവാസികളുടെ നിരവധി സംഘടനകളുടെയും സ്ഥാപനങ്ങളുടെയും ഭാരവാഹിയാണ് പി.വി. രാധാകൃഷ്ണ പിള്ള .
പ്രവാസി ഭാരതീയ പുര്സകാരം നേടിയിട്ടുണ്ട്.
ബഹ്റൈൻ കേരളീയ സമാജം പ്രസിഡന്റാണ്.
മാവേലിക്കര 'ലക്ഷ്മീനിലയ'ത്തിൽ വാസുദേവൻ പിള്ളയുടെയും സരസമ്മയുടെയും മകനാണ്.
ബഹ്‌റൈൻ സർക്കാറിലെ വൈദ്യുതി മന്ത്രാലയത്തിൽ എൻജിനീയറായി ജോലി ചെയ്യുന്നു.
കേരള സംഗീത നാടക അക്കാദമിയുടെ സെന്റർ ബഹ്‌റൈനിൽ സ്ഥാപിക്കാനുള്ള ശ്രമങ്ങൾക്ക് നേതൃത്ത്വം നൽകി.
പുരസ്കാരങ്ങൾ പ്രവാസി ഭാരതീയ പുരസ്കാരം (2013) അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑
പി.വി. രാമൻകുട്ടി P.V. Ramankutty P.V. Ramankutty
2010 ലെ വൈദികസാഹിത്യത്തിനുള്ള കേരള സാഹിത്യ അക്കാദമി കെ.ആർ. നമ്പൂതിരി എൻഡോവ്മെന്റ് അവാർഡ്   നേടിയ എഴുത്തുകാരനാണ് ഡോ: പി.വി. രാമൻകുട്ടി . 'യജുർവ്വേദസമീക്ഷ ' എന്ന കൃതിക്കായിരുന്നു പുരസ്കാരം.
ജീവിതരേഖ കൃതികൾ യജുർവ്വേദസമീക്ഷ പുരസ്കാരങ്ങൾ കേരള സാഹിത്യ അക്കാദമി എൻഡോവ്മെന്റ് പുരസ്കാരം 2010 അവലംബം ↑
പി.വി. വിവേകാനന്ദ് ഇംഗ്ലീഷ് വിലാസം https://ml.wikipedia.org/wiki/P.
V._Vivekanand
മദ്ധ്യപൂർവ്വദേശത്തെ പ്രമുഖ മാധ്യമപ്രവർത്തകനായിരുന്നു മലയാളിയായ പി.വി. വിവേകാനന്ദ് .
മൂന്നരദശാബ്ദക്കാലം ഗൾഫ് മേഖലയിലെ മാധ്യമരംഗത്തും സാമൂഹിക-സാംസ്കാരികരംഗങ്ങളിലും സജീവസാന്നിധ്യമായിരുന്നു അദ്ദേഹം .
അമ്മാനിൽ ജോർദാൻ ടൈംസിന്റെയും ഷാർജയിൽ ഗൾഫ് ടുഡേയുടെയും മുഖ്യ പത്രാധിപരായിരുന്ന അദ്ദേഹം, ഗൾഫിൽ മുഖ്യപത്രാധിപ സ്ഥാനത്തെത്തുന്ന ആദ്യ മലയാളിയാണു്.
പുതുക്കുടി വലിയവീട്ടിൽ രാമൻകുട്ടിയുടെയും നാണിയുടേയും പുത്രനായി 1952ൽ മലപ്പുറം ജില്ലയിലെ കോട്ടക്കൽ ജനിച്ചു.
പാലക്കാട് ജില്ലയിലെ ഒറ്റപ്പാലത്താണ് വളർന്നത്.
പുരസ്കാരങ്ങൾ ഇന്റർനാഷണൽ ജേർണലിസ്റ്റ് കോൺഗ്രസിന്റെ "ജേർണലിസ്റ്റ് ഓഫ് ദ് ഇയർ" (1997) അന്താരാഷ്ട്രപുരസ്കാരം .
പി.വി. ശ്രീനിജിൻ
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ കുന്നത്തുനാട് മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് പി.വി. ശ്രീനിജിൻ .
2021-ലെ തിരഞ്ഞെടുപ്പിൽ കോൺഗ്രസിലെ വി.പി. സജീന്ദ്രനെ 2,715 വോട്ടുകൾക്ക് പരാജയപ്പെടുത്തിയാണ് പി.വി. ശ്രീനിജിൻ നിയമസഭയിലേക്ക് എത്തിയത്.
പി.വി.കെ. പനയാൽ ഇംഗ്ലീഷ് വിലാസം https://ml.wikipedia.org/wiki/P.
V.K._Panayal
പി.വി.കെ. പനയാൽ എന്ന തൂലികാ നാമത്തിൽ അറിയപ്പെടുന്ന മലയാള സാഹിത്യകാരന്റെ യഥാർത്ഥ പേര് പി.വി.കുഞ്ഞിക്കണ്ണൻ എന്നാണ്.
ഇദ്ദേഹം കാസർകോട്‌ ജില്ലയിലെ പനയാൽ ഗ്രാമത്തിൽ 1949-ലാണ് ജനിച്ചത്.
പ്രൈമറി സ്‌കൂൾ പ്രധാന അധ്യാപകനായി പ്രവർത്തിച്ച് സർക്കാർ സർവീസിൽ നിന്ന് വിരമിച്ചു.
പുരോഗമനകലാ സാഹിത്യസംഘം കാസർകോട്‌ ജില്ലാ പ്രസിഡന്റാണ്.
ഷാജി എൻ. കരുൺ സംവിധാനം ചെയ്ത എ.കെ.ജി. എന്ന ചലച്ചിത്രത്തിന്റെ തിരക്കഥയും സംഭാഷണവും രചിച്ചത് ഇദ്ദേഹമാണ്.
വി.അമ്പു പിതാവും പി.വി.മാധവി മാതാവുമാണ്.
കൃതികൾ തലമുറകളുടെ ഭാരം (നോവൽ) സൂര്യാപേട്ട്‌ (നോവൽ) ഖനിജം (നോവൽ) അടിത്തട്ടിലെ ആരവങ്ങൾ (കഥാസമാഹാരം) പുരസ്കാരങ്ങൾ
‘തലമുറകളുടെ ഭാരം’ എന്ന നോവലിന്‌ ചെറുകാട്‌ അവാർഡ്‌ ലഭിച്ചിട്ടുണ്ട്.
‘സൂര്യാപേട്ട്‌’ എന്ന നോവലിന്‌ അബുദാബി ശക്തി അവാർഡ്‌ ലഭിച്ചു.
നാടകരചനയ്‌ക്ക്‌ സമസ്‌ത കേരള സാഹിത്യ പരിഷത്തിന്റെയും പുരോഗമന കലാസാഹിത്യ സംഘത്തിന്റെയും അവാർഡുകൾ ലഭിച്ചിട്ടുണ്ട്‌.
2009-ൽ സമഗ്രസംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചു .
കോം Archived 2012-08-13 at the Wayback Machine .
പി.വി. മിധുൻ റഡ്ഡി
രാജംപേട്ട് നിയോജകമണ്ഡലത്തിൽ നിന്നുള്ള 16-ാം ലോക്‌സഭയിലും 17 - ാം ലോക്‌സഭയിലും നിലവിൽ പാർലമെന്റ് അംഗമായ ഒരു ഇന്ത്യൻ രാഷ്ട്രീയക്കാരനാണ് പി വി മിഥുൻ റെഡ്ഡി / പെഡ്ഡിറെഡ്ഡി .
വെങ്കട മിഥുൻ റെഡ്ഡി .
വൈഎസ്ആർ കോൺഗ്രസ് പാർട്ടിയെ പ്രതിനിധീകരിക്കുന്ന ലോക്സഭയുടെ പാനൽ സ്പീക്കറായും വൈഎസ്ആർ കോൺഗ്രസ് പാർട്ടി ലോക്സഭാ ഫ്ലോർ ലീഡറായും അദ്ദേഹം പ്രവർത്തിക്കുന്നു.
2014 ലെ ഇന്ത്യൻ പൊതുതെരഞ്ഞെടുപ്പിൽ അദ്ദേഹം മുൻ കേന്ദ്രമന്ത്രി ബിജെപിയുടെ ദഗ്ഗുബതി പുരന്ദേശ്വരിക്കെതിരെ  വൈഎസ്ആർ കോൺഗ്രസ് പാർട്ടി സ്ഥാനാർത്ഥിയായി വിജയിച്ചു.
2019-ൽ, പിവി മിഥുൻ റെഡ്ഡി 2019 ലെ ഇന്ത്യൻ പൊതുതെരഞ്ഞെടുപ്പിൽ രാജംപേട്ട് ലോക്‌സഭാ മണ്ഡലത്തിൽ നിന്ന് വൈഎസ്ആർ കോൺഗ്രസ് പാർട്ടി ടിക്കറ്റിൽ മത്സരിക്കുകയും തന്റെ അടുത്ത എതിരാളിയായ തെലുങ്കുദേശം പാർട്ടിയുടെ ഡികെ സത്യപ്രഭക്കെതിരെ 268,284 വോട്ടുകളുടെ ഭൂരിപക്ഷത്തിൽ വിജയിക്കുകയും ചെയ്തു.
ആദ്യ ടേം 2014-2018
2014 മെയ് 18 ന് അദ്ദേഹം പാർലമെന്റ് അംഗമായി തന്റെ ആദ്യ ടേം ആരംഭിച്ചു, കാലാവധി 20 ജൂൺ 2018 ന് അവസാനിച്ചു.
പാർലമെന്റിൽ അദ്ദേഹത്തിന്റെ വ്യക്തിഗത ഹാജർ 53% ആയിരുന്നു.
രണ്ടാം ടേം 2019–2024
2019 മെയ് മുതൽ അദ്ദേഹം രണ്ടാം തവണ പാർലമെന്റ് അംഗമായി.
വ്യക്തിഗത വിശദാംശങ്ങൾ
പഴയ സംയുക്ത ആന്ധ്രാപ്രദേശിലെ മുൻ മന്ത്രിയും ഇപ്പോൾ ആന്ധ്രാപ്രദേശിലെ  പുംഗനൂരിലെ നിയമസഭാംഗവും 2019 ജൂൺ 8 ന് പഞ്ചായത്തിരാജ്, ഗ്രാമവികസനം, മൈനിംഗ് ജിയോളജി എന്നിവയുടെ കാബിനറ്റ് മന്ത്രിയായി സത്യപ്രതിജ്ഞ ചെയ്യുകയും ചെയ്ത  പെഡ്ഡിറെഡ്ഡി രാമചന്ദ്ര റെഡ്ഡിയുടെ മകനാണ് അദ്ദേഹം.
അദ്ദേഹത്തിന്റെ പിതൃസഹോദരൻ പി. ദ്വാരകനാഥ് റെഡ്ഡി ചിറ്റൂർ ജില്ലയിലെ ഏറ്റവും ഉയർന്ന ഭൂരിപക്ഷത്തോടെ 2019 ൽ തമ്പല്ലപ്പള്ളിയിൽ നിന്ന് ആന്ധ്രപ്രദേശ് നിയമസഭയിലേക്ക് തിരഞ്ഞെടുക്കപ്പെട്ടു.
അദ്ദേഹത്തിന്റെ ആകെ ആസ്തി 2019 ലെ തിരഞ്ഞെടുപ്പ് സത്യവാങ്മൂലത്തിൽ അദ്ദേഹത്തിന്റെ ആസ്തി പ്രഖ്യാപനം അനുസരിച്ച് ₹ 665.1 ദശലക്ഷം ആണ് .
കേസുകളും തർക്കങ്ങളും 2015 എയർപോർട്ട് പ്രശ്നം
2015 നവംബർ 26 ന്, തിരുപ്പതി എയർപോർട്ടിൽ വെച്ച് എയർ ഇന്ത്യയുടെ ഒരു സ്റ്റേഷൻ മാനേജർ .
രാജശേഖറിനെ അയാൾ തല്ലുകയോ ആക്രമിക്കുകയോ ചെയ്തു എന്ന് അരോപിക്കപ്പെട്ടു.
ബാങ്കോക്കിൽ നിന്ന് 01:30 ഓടെ എത്തിയപ്പോൾ .
ബോർഡിംഗ് പാസുകൾ നൽകുമ്പോൾ വൈകുന്നേരം.
ഉദ്യോഗസ്ഥൻ ഉടൻ പരാതി നൽകിയില്ല, മുതിർന്ന സിവിൽ ഏവിയേഷൻ ഉദ്യോഗസ്ഥർ പിന്തുടർന്നതിന് ശേഷം അദ്ദേഹത്തിനെതിരെ ക്രിമിനൽ കേസ് രജിസ്റ്റർ ചെയ്തു .
വാരിയെല്ലിനും നട്ടെല്ലിനും പൊട്ടലുണ്ടായ എയർ ഇന്ത്യ സ്റ്റാഫിനെ ഹൈദരാബാദിലെ സ്വകാര്യ ആശുപത്രിയിലേക്ക് മാറ്റി.
ഇമിഗ്രേഷൻ ഉദ്യോഗസ്ഥർ ഇയാളെ ചെന്നൈയിൽ തടഞ്ഞുവെച്ച് എപി പോലീസിന് കൈമാറി.
ശ്രീകാളഹസ്തി വൈഎസ്ആർ കോൺഗ്രസ് പാർട്ടി സഹ- ഇൻചാർജ് ബിയ്യപ്പു മധുസൂദൻ റെഡ്ഡിയ്‌ക്കൊപ്പം ഇയാളെ ചെന്നൈയിൽ നിന്ന് ശ്രീകാളഹസ്തി പോലീസ് സ്‌റ്റേഷനിലേക്ക് കൊണ്ടുവന്നു.
ഫസ്റ്റ് ക്ലാസ് ജുഡീഷ്യൽ മജിസ്‌ട്രേറ്റിന് മുന്നിൽ ഹാജരാക്കിയ ഇരുവരെയും 14 ദിവസത്തേക്ക് റിമാൻഡ് ചെയ്തു.
തുടർന്ന് നെല്ലൂർ സബ് ജയിലിലേക്ക് മാറ്റി.
ആന്ധ്രാ പോലീസ് ഇയാൾക്കെതിരെ നേരത്തെ കേസ് രജിസ്റ്റർ ചെയ്യുകയും ചന്ദ്രഗിരി എംഎൽഎ ഉൾപ്പെടെ 19 പേർ അന്വേഷണത്തിന് ഹാജരാകാൻ ആവശ്യപ്പെടുകയും ചെയ്തിരുന്നു.
ചോദ്യം ചെയ്യലിന് ഹാജരായില്ലെങ്കിൽ പോലീസ് അറസ്റ്റ് വാറണ്ട് പുറപ്പെടുവിക്കുകയും ഇന്ത്യയിലെ എല്ലാ വിമാനത്താവളങ്ങളിലും റെഡ് അലർട്ട് പ്രഖ്യാപിക്കുകയും ചെയ്തു.
ഐപിസി 333, 324, 448, 427, 34, 149, 188, 341, 323 വകുപ്പുകൾ പ്രകാരം നിരവധി ക്രിമിനൽ കേസുകളാണ് ഇയാൾക്കെതിരെയുള്ളത്.
പൊതുപ്രവർത്തകനെ തന്റെ ഡ്യൂട്ടിയിൽ നിന്ന് പിന്തിരിപ്പിക്കാൻ സ്വമേധയാ കഠിനമായ മുറിവേൽപ്പിച്ചതുമായി ബന്ധപ്പെട്ട ഒരു കുറ്റം (IPC സെക്ഷൻ-333) അപകടകരമായ ആയുധങ്ങളോ മാർഗങ്ങളോ ഉപയോഗിച്ച് സ്വമേധയാ മുറിവേൽപ്പിക്കുന്നതുമായി ബന്ധപ്പെട്ട 1 ചാർജ് (IPC സെക്ഷൻ-324) ഭവന അതിക്രമവുമായി ബന്ധപ്പെട്ട 2 കുറ്റങ്ങൾ (IPC സെക്ഷൻ-448) അമ്പത് രൂപയുടെ നാശനഷ്ടം വരുത്തിയ കൊള്ളരുതായ്മയുമായി ബന്ധപ്പെട്ട 2 കുറ്റങ്ങൾ (IPC സെക്ഷൻ-427 പൊതുവായ ഉദ്ദേശശുദ്ധിക്ക് വേണ്ടി നിരവധി വ്യക്തികൾ ചെയ്ത പ്രവൃത്തികളുമായി ബന്ധപ്പെട്ട 2 ആരോപണങ്ങൾ (IPC സെക്ഷൻ-34 നിയമവിരുദ്ധമായ അസംബ്ലിയിലെ ഓരോ അംഗത്തിനും പൊതുവായ ഒബ്‌ജക്റ്റ് പ്രോസിക്യൂഷനിൽ ചെയ്ത കുറ്റത്തിന് കുറ്റക്കാരനാണെന്ന് ബന്ധപ്പെട്ട 1 ചാർജ് (IPC സെക്ഷൻ-149) പൊതുപ്രവർത്തകൻ യഥാവിധി പുറപ്പെടുവിച്ച ഉത്തരവിന്റെ അനുസരണക്കേടുമായി ബന്ധപ്പെട്ട 1 ചാർജ് (IPC സെക്ഷൻ-188) തെറ്റായ നിയന്ത്രണവുമായി ബന്ധപ്പെട്ട 1 ചാർജ് (IPC സെക്ഷൻ-341) സ്വമേധയാ മുറിവേൽപ്പിക്കുന്നതുമായി ബന്ധപ്പെട്ട ഒരു ചാർജ്ജ് (IPC സെക്ഷൻ-323) റഫറൻസുകൾ
പി.വി. വർഗീസ് വൈദ്യർ ഇംഗ്ലീഷ് വിലാസം https://ml.wikipedia.org/wiki/PV_Vargheese_Vaidyar
വയനാട് ജില്ലയിലെ സിപി.
ഐ. (എം) നേതാക്കളിലൊരാളായിരുന്നു പി.വി വർഗീസ് വൈദ്യർ (ഒക്ടോബർ 1922  - 16 സെപ്റ്റംബർ 2012).
1996-ൽ ഇദ്ദേഹം സുൽത്താൻ ബത്തേരിയിൽ നിന്നും എം.എൽ.എ.ആയി തെരഞ്ഞെടുക്കപ്പെട്ടിട്ടുണ്ട് .
പനക്കൽ വർക്കി-അന്ന ദമ്പതിമാരുടെ മകനായി  മൂവാറ്റുപുഴയ്ക്കടുത്ത കുന്നയ്ക്കാൽ കരയിൽ ജനിച്ച വൈദ്യരുടെ കുടുംബം 1952-ലാണ് വയനാട്ടിൽ കുടിയേറുന്നത്.
വയനാട് താലൂക്ക് റവന്യൂ ലാൻഡ് ഹോൾഡേഴ്‌സ് അസോസിയേഷൻ രൂപവത്കരിച്ച കാലം മുതൽ പൊതുപ്രവർത്തന രംഗത്ത് സജീവമായി.
പിന്നീട് എ.കെ.ജി.യുടെ നിർദ്ദേശാനുസരണം കമ്യൂണിസ്റ്റ് പാർട്ടിയിലും കർഷക സംഘത്തിലും പ്രവർത്തകനായി.
വയനാട് ജില്ല രൂപവത്കരിക്കുന്നതിനു മുമ്പ് കർഷക സംഘത്തിന്റെ കോഴിക്കോട് ജില്ലാ കമ്മിറ്റി അംഗം, തെക്കേ വയനാട് താലൂക്ക് സെക്രട്ടറി എന്നീ സ്ഥാനങ്ങൾ വഹിച്ചു.
കമ്യൂണിസ്റ്റ് പാർട്ടി പിളർന്നപ്പോൾ സി.പി.എമ്മിന്റെ കോഴിക്കോട് ജില്ലാ കമ്മിറ്റി അംഗമായി.
വയനാട് ജില്ല രൂപവത്കരിച്ചത് മുതൽ ജില്ലാ കമ്മിറ്റി അംഗമാണ്.
1982-83 കാലത്ത് ആക്ടിങ് ജില്ലാ സെക്രട്ടറിയായും പ്രവർത്തിച്ചു.
മീനങ്ങാടി പഞ്ചായത്ത് പ്രസിഡന്റ്, സഹകരണ ബാങ്ക് പ്രസിഡന്റ്, ജില്ലാ ബാങ്ക് ഡയറക്ടർ, സംസ്ഥാന ഭവന നിർമ്മാണ ബോർഡ് അംഗം, തെക്കേ വയനാട് ലാൻഡ്‌ബോർഡ് അംഗം എന്നീ നിലകളിൽ സേവനം കാഴ്ചവെച്ചു.
പരേതയായ സാറാക്കുട്ടിയാണ് ഭാര്യ.
മക്കൾ: ജോർജ്, വൽസല,രാജൻ.
അവലംബം ↑ http://www.madhyamam.com/news/191074/120916%5Bപ്രവർത്തിക്കാത്ത+കണ്ണി%5D ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help )
നിള സ്റ്റേസി ജോൺസ്
ചിത്രകാരി നിള സ്റ്റേസി ജോൺസ് 2009 ഫെബ്രുവരി 17 ന് തൃശൂർ ജില്ലയിൽ ചാവക്കാട് താലൂക്കിലെ ചേറ്റുവ യിൽ  ജനിച്ചു.
കേരള ലളിതകലാ അക്കാദമി യിൽ ചിത്രപ്രദർശനം നടത്തിയ ഏറ്റവും പ്രായം കുറഞ്ഞ ചിത്രകാരി ആണ് നിള .
2015 ഒക്റ്റോബറിൽ അഞ്ചാം വയസിൽകേരള ലളിതകലാ അക്കാഡമിയുടെ കൊച്ചി യിലെ ദർബാർ ഹാൾ   ആർട്ട് ഗ്യാലറിയിൽ ആയിരുന്നു ആദ്യ  പ്രദർശനം .
അബ്സ്ട്രാക്റ്റ് വിഭാഗത്തിൽ പെടുന്ന നൂറോളം ചിത്രങ്ങൾ പ്രദർശിപ്പിച്ചിട്ടുണ്ട്.
നാലാം വയസിൽ പ്രശസ്ത ചിത്രകാരനായ ഡെസ്മണ്ട് റിബേറോ ആണ് നിളയിലെ ചിത്രകാരിയെ കണ്ടെത്തിയത് .
നിറങ്ങളുടെ തെരഞ്ഞെടുപ്പിൽ ഉള്ള പ്രത്യേകതകൾ നിരീക്ഷിച്ച ഡെസ്മണ്ട് നിളയെ തൻറെ ഗ്യാലറിയിലേയ്ക്ക് ക്ഷണിച്ചു.
ജലച്ചായം , അക്രിലിക് , ഓയിൽ പേസ്റ്റൽ എന്നിവയിലും ചിത്രങ്ങൾ രചിച്ചിട്ടുണ്ടെങ്കിലും അക്രിലിക് ആണ് പ്രധാനമാധ്യമം.
ബ്രഷ് , നൈഫ് എന്നിവയ്ക്ക് പുറമേ തടി , പേപ്പർ , തുണി , കുപ്പി കൾ എന്നിവ ഉപകരണങ്ങളാക്കിയും നിള ചിത്രരചന നടത്തുന്നു.
സാമ്പ്രദായിക വിദ്യാഭ്യാസ രീതികൾ പിന്തുടരാത്ത നിള ബദൽ വിദ്യാഭ്യാസ രീതികളിലൂടെ തൻറെ കലാജീവിതത്തിനു കൂടുതൽ സമയം കണ്ടെത്തുന്നു .
സ്കൂളിൽ പോയിരുന്നു എങ്കിൽ തനിക്കു ഒരു ഇതുപോലെ ഉള്ള ചിത്രങ്ങൾ രചിക്കാൻ കഴിയുമായിരുന്നില്ല എന്നും തൻറെ ചിത്രങ്ങൾ മറ്റുരീതിയിൽ ആകുമായിരുന്നു എന്നും നിള പല അഭിമുഖങ്ങളിലും ആവർത്തിച്ചു പറയുന്നു.
കേരളത്തിൽ  ഡീ സ്കൂളിംഗ് അല്ലെങ്കിൽ ബദൽ വിദ്യാഭ്യാസ സമ്പ്രദായം പിന്തുടരുന്ന ചുരുക്കം ചിലരിൽ ഒരാളാണ് നിള .
ആർട്ട് സ്പെയ്സ്
ബ്രിട്ടീഷ് കലാകാരനായ മോറിസ് മണ്രോ കൊച്ചി മുസിരിസ് ബിനാലെ യുടെ സമയത്ത് വിവിധ രാജ്യങ്ങളിൽ നിന്നുള്ള കലാകാരന്മാർക്ക് വേണ്ടി നടത്തിയ മൂന്നു മാസത്തെ വർക്ഷോപ്പിൽ ആദ്യമായി ചിത്രപ്രദർശനം നടത്തിയ ഇന്ത്യൻ ആർട്ടിസ്റ്റ് നിള ആയിരുന്നു.
ബ്രിട്ടണിലെ ഹോപ്‌ യൂണിവേഴ്സിറ്റി ചിത്രകലാ മേധാവി ചാർളി ഹോൾട്ട്, ജർമനിയിലെ സോണൻകെൻറെർ കലാ കൂട്ടായ്മയിലെ ഫില്പ് ഗോൾഡ്‌സ്റ്റെയ്ൻ , ക്രിസ്റ്റോഫ് , കരോളിൻ എന്നീ മുതിർന്ന വിദേശ ചിത്രകലാകാരന്മാരുമായി ചേർന്ന് സംയുക്ത സൃഷ്ടികൾ നടത്തുകയുണ്ടായി.
ഈ കാലയളവിൽ ബ്രിട്ടനിലും പോർച്ചുഗലിലും റൊമാനിയയിലും ഉള്ള കലാ കൂട്ടായ്മകളുടെ മേൽനോട്ടത്തിൽ തൽസമയ വീഡിയോ വർക്ക്ഷോപ്പുകൾ നടന്നു.
ബെൽജിയം , ഫ്രാൻസ് , ന്യൂസിലാണ്ട് , റഷ്യ എന്നീ രാജ്യങ്ങളിലും നിളയുടെ ചിത്രങ്ങൾ എത്തുവാൻ ആർട്ട് സ്പെയ്സ് കാരണമായി.
പാഠഭേദം മാസിക മുഖചിത്രമാക്കിയ മൌത്ത് ഷട്ട് ആർമി മാൻ എന്ന ചിത്രമാണ് നിളയുടെ പ്രസിദ്ധമായ ആദ്യ ചിത്രം.
വായടയ്ക്കപ്പെട്ട പട്ടാളക്കാരൻ എന്ന ചിത്രത്തിൻറെ ആശയ തലങ്ങൾ പ്രായത്തിനും മുകളിലുള്ള ചിത്രകാരിയുടെ അവതരണ ശേഷിയെ വെളിപ്പെടുത്തി.
Portrait of a pig ഒരു പന്നിയുടെ മുഖചിത്രം, Lonely plant a its spring ഒറ്റച്ചെടിയും അതിൻറെ വസന്തവും Black forest കറുത്ത കാട്  പോലെയുള്ള ഇരുണ്ട നിറങ്ങളിൽ ഉള്ള ചിത്രങ്ങളിലെ വിഷാദഭാവം ഒരുപാട് ചർച്ചകൾക്ക് വഴി തെളിച്ചു.
പ്രഷ്യൻ ബ്ലൂ എന്ന നാലാമത്തെ ചിത്ര പ്രദർശനത്തിൽ  ആറടി നീളമുള്ള വലിയ് കാൻവാസിൽ രചിച്ച ബീറ്റൽസ് ഐ എന്ന ചിത്രം പ്രാണികളുടെ കണ്ണിൽ ഉള്ള ലോകത്തെ കാണിക്കുന്നു.
പലപ്പോഴും ജീവിതത്തിൻറെ  അല്ലെങ്കിൽ ചുറ്റുമുള്ള ഇരുണ്ട കാഴ്ചകൾ ആണ് നിളയുടെ ചിത്രങ്ങളിൽ പ്രതിഫലിക്കുന്നത്.
Thousand shades of Gustavo  എന്ന ഇരുപതു ചിത്രങ്ങളുടെ സീരീസിൽ ഗുസ്താവോ എന്ന കറുത്ത പൂച്ചയെ ആണ് ആവിഷ്കരിച്ചിരിക്കുന്നത് .
പ്രധാന പ്രദർശനങ്ങൾ കേരള ലളിതകലാ അക്കാദമി , ദർബാർഹാൾ ആർട്ട് ഗ്യാലറി, കൊച്ചി  2015 ഒക്റ്റോബർ കേരള ലളിതകലാ അക്കാദമി , ആർട്ട് ഗ്യാലറി കോഴിക്കോട്  2016 സെപ്തംബർ ആർട്ട് സ്പെയ്സ് , ബാല്ലാർഡ് ബംഗ്ലാവ്  ആർട്ട് ഗ്യാലറി കൊച്ചി   2017 ജനുവരി.
കേരള ലളിതകലാ അക്കാദമി , ദർബാർഹാൾ ആർട്ട് ഗ്യാലറി, കൊച്ചി  2017 നവംബർ.
പുരസ്കാരങ്ങൾ 2017 ൽ യുവപ്രതിഭാ പുരസ്കാരം ലഭിച്ചു.
നിഴലാട്ടം
സുപ്രിയ പിക്ചേഴ്സിന്റെ ബാനറിൽ ഹരി പോത്തൻ നിർമ്മിച്ച മലയാളചലച്ചിത്രമാണ് നിഴലാട്ടം .
സുപ്രിയ ഫിലിംസ് വിതരണം ചെയ്ത ഈ ചിത്രം കേരളത്തിൽ 1970 ജൂലൈ 31-നു പ്രദർശനം തുടങ്ങി.
അഭിനേതാക്കൾ പ്രേം നസീർ തിക്കുറിശ്ശി സുകുമാരൻ നായർ ശങ്കരാടി ബഹദൂർ നെല്ലിക്കോട് ഭാസ്കരൻ സുധീർ ജോസ് പ്രകാശ് ബാലൻ കെ നായർ ഷീല കവിയൂർ പൊന്നമ്മ ഭാനുമതി മെറ്റിൽഡാ എൻ. ഗോവിന്ദൻകുട്ടി പട്ടം സദൻ നിലമ്പൂർ ബാലൻ അബ്ബാസ് പറവൂർ ഭരതൻ പി ആർ മേനോൻ തൊടുപുഴ രാധാകൃഷ്ണൻ കെ രാധാകൃഷ്ണൻ കെടാമംഗലം അലി ആർ കെ നായർ.
പിന്നണിഗായകർ കെ.ജെ. യേശുദാസ് പി. സുശീല എൽ.ആർ. ഈശ്വരി പി. മാധുരി അണിയറയിൽ ബാനർ - സുപ്രിയ പിക്ചേഴ്സ് വിതരണം - സുപ്രിയ ഫിലിംസ് കഥ, തിരക്കഥ, സംഭാഷണം - എം.ടി. വാസുദേവൻ നായർ സംവിധാനം - എ. വിൻസന്റ് ഛായാഗ്രഹണം - എ വെങ്കിട്ട്, കെ സൂര്യപ്രകാശ് ചിത്രസംയോജനം - ജി. വെങ്കിട്ടരാമൻ അസോസിയേറ്റ് സംവിധായകർ - കെ. സുകുമാരൻ അസിസ്റ്റന്റ് സംവിധായകർ - പി സ്റ്റാൻലി, പി കൃഷ്ണൻകുട്ടി കലാസംവിധാനം  - കെ പി ശങ്കരൻ‌കുട്ടി നിശ്ചലഛായാഗ്രഹണം - പി ഡേവിഡ് ഗാനരചന - വയലാർ രാമവർമ്മ സംഗീതം - ജി. ദേവരാജൻ ഗാനങ്ങൾ ഗാനരചന - വയലാർ രാമവർമ്മ സംഗീതം - ജി. ദേവരാജൻ ക്ര.
ഗാനം ആലാപനം 1 ചില്ലാട്ടം പറക്കുമീ കുളിർകാറ്റിൽ മാധുരി 2 ദേവദാസിയല്ല ഞാൻ എൽ ആർ ഈശ്വരി 3 ഡാലിയാപ്പൂക്കളെ ചുംബിച്ചു പി സുശീല 4 യക്ഷഗാനം മുഴങ്ങി പി സുശീല 5 കസ്തൂരിപ്പൊട്ടു മാഞ്ഞു കെ ജെ യേശുദാസ് 6 സ്വർഗ്ഗപുത്രീ നവരാത്രീ കെ ജെ യേശുദാസ്.
അവലംബം പുറത്തേക്കുള്ള കണ്ണികൾ മലയാളചലച്ചിത്രം ഡേറ്റാബേസിൽ നിന്ന് നിഴലാട്ടം ചലച്ചിത്രംകാണാൻ "നിഴലാട്ടം (1970)
നിലോഫർ സബ ആസാദ് Nilofer Azad Nilofer Azad
ഒരു അമേരിക്കൻ സ്വദേശിയായ ഗൈനക്കോളജിസ്റ്റും ഡോക്ടറും ശാസ്ത്രജ്ഞയും ഗ്യാസ്ട്രോഇന്റസ്റ്റൈനൽ, കോളറെക്റ്റൽ, കോളാഞ്ചിയോകാർസിനോമ, പാൻക്രിയാറ്റിക്കോബിലിയറി ക്യാൻസറുകളിൽ വിദഗ്ധയുമാണ് നിലോഫർ സബ ആസാദ് .
ജോൺസ് ഹോപ്കിൻസ് സ്കൂൾ ഓഫ് മെഡിസിനിൽ പ്രൊഫസറായി ജോലി ചെയ്യുന്ന അവർ സിഡ്നി കിമ്മൽ കോംപ്രിഹെൻസീവ് കാൻസർ സെന്ററിലെ ക്ലിനിക്കൽ ട്രയലുകളുടെ മേൽനോട്ടവും വഹിക്കുന്നു.
നിലോഫർ സബ ആസാദ് 2001-ൽ ബെയ്‌ലർ കോളേജ് ഓഫ് മെഡിസിനിൽനിന്ന് എം.ഡി നേടി.
2004-ൽ ബെയ്‌ലറിൽ ഇന്റേണൽ മെഡിസിനിൽ റെസിഡൻസിയും 2008-ൽ നാഷണൽ കാൻസർ ഇൻസ്റ്റിറ്റ്യൂട്ടിൽ (എൻസിഐ) ഓങ്കോളജിയിലും ഹെമറ്റോളജിയിലും ഫെലോഷിപ്പും പൂർത്തിയാക്കി.
ആസാദിന് മെഡിക്കൽ ഓങ്കോളജിയിൽ അമേരിക്കൻ സർട്ടിഫിക്കേഷൻ ലഭിച്ചു.
2007-ൽ അമേരിക്കൻ ബോർഡ് ഓഫ് ഇന്റേണൽ മെഡിസിൻ ആസാദിന് മെഡിക്കൽ ഓങ്കോളജിയിൽ സർട്ടിഫിക്കറ്റ് നൽകി.
2021 സെപ്റ്റംബറിൽ, NCI നാഷണൽ കാൻസർ അഡ്വൈസറി ബോർഡിൽ സേവനമനുഷ്ഠിക്കാൻ യുഎസ് പ്രസിഡന്റ് ജോ ബൈഡൻ ആസാദിനെ നിയമിച്ചു.
ആസാദ് ഇംഗ്ലീഷും ഹിന്ദുസ്ഥാനിയും സംസാരിക്കും അവലംബം External links നിലോഫർ സബ ആസാദ് publications indexed by Google Scholar നിലോഫർ സബ ആസാദ്'s publications indexed by the Scopus bibliographic database.
നില്ല ക്രാം കുക്ക് ഇംഗ്ലീഷ് വിലാസം https://ml.wikipedia.org/wiki/Nilla_Cram_Cook
ഒരു അമേരിക്കൻ എഴുത്തുകാരിയും ഭാഷാപണ്ഡിതയും വിവർത്തകയും കലാ രക്ഷാധികാരിയുമായിരുന്നു നില്ല ക്രാം കുക്ക് (1908 ഡിസംബർ 21 - ഒക്ടോബർ 11, 1982), നില്ല  നാഗിനി ദേവി എന്നും അറിയപ്പെടുന്നു.
നാടകകൃത്ത് ജോർജ്ജ് ക്രാം കുക്കിന്റെയും രണ്ടാമത്തെ ഭാര്യയായ പത്രപ്രവർത്തകയായ മോളി അനസ്താസിയ പ്രൈസിന്റെയും മകളായി അയോവയിലെ ഡേവൻപോർട്ടിലാണ് നിലാ ക്രാം കുക്ക് ജനിച്ചത്.
അവരുടെ പിതാവും രണ്ടാനമ്മയുമായ സൂസൻ ഗ്ലാസ്‌പെൽ ഗ്രീസിൽ ചെറിയ പെൺകുട്ടിയായിരിക്കുമ്പോൾ അവരെ കൊണ്ടുവന്നു.
അവിടെ ഭാഷകളും സംസ്കാരവും പഠിച്ചു.
1931-ൽ, കുക്ക് തന്റെ ഭർത്താവിനെ ഗ്രീസിൽ ഉപേക്ഷിച്ച് ഇളയ മകനെ കാശ്മീരിലേക്ക് കൊണ്ടുവന്നു അവിടെ ഗാന്ധിയുടെ അനുയായിയായി.
ഹിന്ദുമതം സ്വീകരിച്ചു.
സംസ്കൃതം, ഹിന്ദി, പേർഷ്യൻ സാഹിത്യങ്ങൾ പഠിച്ചു.
ഷേവ് ചെയ്ത തലയും നഗ്നപാദയുമായി ഗാന്ധിയുടെ ആശ്രമം വിട്ടതിനു ശേഷം അവരുടെ കാർ തകരുകയും 1934 -ൽ കൊൽക്കത്തയിൽ , ഒരു മാസം ആശുപത്രിയിൽ കഴിയുകയും ചെയ്തു.
പിന്നീട് മകനൊപ്പം അമേരിക്കയിലേക്ക് നാടുകടത്തപ്പെട്ടു.
എല്ലിസ് ദ്വീപിലെത്തിയപ്പോൾ  "നാടകീയമായ", "തിരക്കേറിയ" രംഗങ്ങളിൽ അവർ വിചിത്രമായ പ്രഖ്യാപനങ്ങൾ നടത്തി (അവരുടെ സഹോദരന്റെ അഭിപ്രായത്തിൽ "മഹത്വത്തിന്റെ മിഥ്യാധാരണകൾ ").
മൈ റോഡ് ടു ഇന്ത്യ (1939) എന്ന ഓർമ്മക്കുറിപ്പിൽ അവർ തന്റെ ജീവിതത്തിന്റെ ഈ ഭാഗത്തെക്കുറിച്ച് എഴുതി.
മേരി സുള്ളി 1930 കളിൽ "നിള ക്രാമ് കുക്ക്" എന്ന പേരിൽ ഒരു അമൂർത്ത ഛായാചിത്രം വരച്ചു.
1939-ൽ അവർ ഒരു അമേരിക്കൻ വാരികയായ ലിബർട്ടിയുടെ യൂറോപ്യൻ ലേഖകയായി.
1941 ജൂലൈയിൽ നാസി തടങ്കലിൽ നിന്ന് രക്ഷപ്പെട്ട് തന്റെ മകനോടൊപ്പം ടെഹ്‌റാനിലേക്ക് പലായനം ചെയ്യുന്നതുവരെ അവർ രണ്ടാം ലോകമഹായുദ്ധം ഗ്രീസിൽ നിന്ന് കവർ ചെയ്തു.
1941 മുതൽ 1947 വരെ ടെഹ്‌റാനിലെ അമേരിക്കൻ എംബസിയിൽ അവർ ഒരു സാംസ്കാരിക അറ്റാച്ച് ആയി ജോലി ചെയ്തു.
ആ സമയത്ത് കുക്ക് ഇസ്ലാം സ്വീകരിച്ചു.
കൂടാതെ ഒരു സ്വകാര്യ പദ്ധതിക്കായി വർഷങ്ങൾ ചെലവഴിച്ചു.
ഖുറാൻ ഇംഗ്ലീഷിലേക്ക് എഡിറ്റ് ചെയ്യുകയും വിവർത്തനം ചെയ്യുകയും ചെയ്തു.
അവർ ഇറാനിലെ വിദ്യാഭ്യാസ മന്ത്രാലയത്തിൽ ഉയർന്ന സ്ഥാനം വഹിച്ചു.
ചലച്ചിത്ര സെൻസർഷിപ്പിന് മേൽനോട്ടം വഹിച്ചു.
കവിതകളുടെ വിവർത്തനങ്ങൾ വായിക്കാൻ റേഡിയോയിൽ പോയി.
1940 കളിൽ ഇറാനിൽ നാഷണൽ തിയേറ്റർ, ബാലെ, ഓപ്പറ പ്രോഗ്രാമുകൾ എന്നിവ നിർമ്മിക്കാൻ അവർ സഹായിച്ചു.
ഇറാനിലെ ഒരു അമേരിക്കൻ പ്രവാസിയായ നർത്തകി സെനിയ സറീനയോടൊപ്പം അവർ ജോലി ചെയ്തു.
1954, ൽ കുക്ക് കാശ്മീരിൽ പുതുതായി താൽപര്യം കാണിക്കുകയും പരിഭാഷപ്പെടുത്തിയ കവിതകളുടെ ഒരു പുസ്തകം The Way of the Swan: Poems of Kashmir (1958) സമാഹരിക്കുകയും ചെയ്തു.
1927-ൽ 18 -ആം വയസ്സിൽ, നില്ല ക്രാമ് കുക്ക് ഗ്രീക്ക് കവിയും സർക്കാർ ഉദ്യോഗസ്ഥനുമായ നിക്കോസ് പ്രോസ്റ്റോപൗലോസിനെ വിവാഹം കഴിച്ചു.
അവർക്ക് ഒരു മകൻ ഉണ്ടായിരുന്നു.
സെറിയോസ് നിക്കോളാസ് പ്രോസ്റ്റോപൗലോസ് (സിറിയസ് കുക്ക് എന്നും അറിയപ്പെടുന്നു).
1932 -ൽ വിവാഹമോചനം നേടി.
അവർ 1934-ൽ ആൽബർട്ട് നഥാനിയേൽ ഹച്ചിൻസിനെ വിവാഹം കഴിച്ചു.
ആ വിവാഹം റദ്ദാക്കപ്പെട്ടു.
കുക്ക് 1965 ൽ മകനും കസിനും അവരുടെ ഭാര്യമാർക്കുമൊപ്പം ഗ്രീസിൽ പര്യടനം നടത്തി.
1982 ൽ 74 വയസ്സുള്ള ഓസ്ട്രിയയിലെ ന്യൂൻകിർചെനിൽ അവർ മരിച്ചു.
അവരുടെ ശവകുടീരം അവരുടെ പിതാവിന്റെ ശവകുടീരത്തിനടുത്ത് ഗ്രീസിലെ ഡെൽഫിയിലാണ്.
അവലംബം പുറംകണ്ണികൾ "Nila Cram Cook Takes First Flight" (1934), photograph in the Lammot du Pont, Jr. collection of aeronautical photographs, Hagley Museum and Library in Delaware.
നിളാം നാമെ അമീർ അമാനുള്ള ഖാൻ
അഫ്ഗാനിസ്താനിലെ ആദ്യത്തെ എഴുതപ്പെട്ട ഭരണഘടനയാണ് നിളാം നാമെ എന്നറിയപ്പെടുന്നത്.
1923-ൽ ഏപ്രിലിൽ അമീർ അമാനുള്ള ഖാന്റെ ഭരണകാലത്താണ് ഈ ഭരണഘടന നിലവിൽ വന്നത്.
അന്നത്തെ അഫ്ഗാൻ രാഷ്ട്രീയത്തിൽ വളരെ സ്വാധീനമുള്ള വ്യക്തിയും അമാനുള്ളയുടെ ഭാര്യാപിതാവുമായ മഹ്മൂദ് താർസിയുടെ പരിഷ്കരണ- പാൻ ഇസ്ലാമിക ആശയങ്ങൾ ഉൾക്കൊള്ളുന്നതായിരുന്നു ഈ ഭരണഘടന.
എന്നാൽ 1924-ൽ ഉടലെടുത്ത ഖോസ്ത് കലാപത്തെത്തുടർന്ന് , അമാനുള്ള ഖാൻ, മതനേതാക്കൾക്ക് വഴങ്ങുകയും ഈ ഭരണഘടനയിലെ പല പരിഷ്കരണവ്യവസ്ഥകളിലും ഇളവുവരുത്തുകയും ചെയ്തു.
ഭരണഘടനയുടെ ഉള്ളടക്കം മഹ്മൂദ് താർസിയും ഭാര്യയും
രാജാവിന്റെ അധികാരം ദൈവികമായോ ഗോത്രനേതാക്കളുടേയോ തീരുമാനപ്രകാരമല്ല മറിച്ച് അത് അഫ്ഗാനിസ്താനിലെ എല്ലാ ജനങ്ങളുടേയും അഭിലാഷപ്രകാരമാണ് എന്നതായിരുന്നു ഈ ഭരണഘടനയുടെ കാതൽ.
ഭരണാധികാരിയുടേയും പ്രജകളുടേയും അധികാരങ്ങളും കടമകളും ഈ ഭരണഘടനയിൽ വ്യവസ്ഥ ചെയ്തിരുന്നു.
ഇസ്ലാം വിശ്വാസികളും അല്ലാത്തവരുമായ എല്ലാ പ്രജകളും തുല്യരായിരുന്നു.
എല്ലാ വിഭാഗം ജനങ്ങൾക്കും സൗജന്യവിദ്യാഭ്യാസം നൽകുന്നതിനും നിർബന്ധിച്ച് തൊഴിലെടുപ്പിക്കൽ, അടിമത്തം, പീധനം എന്നിവ തടയുന്നതിനുമുള്ള വ്യവസ്ഥകളും ഭരണഘടനയിൽ ഉണ്ടായിരുന്നു.
പത്രസ്വാതന്ത്ര്യവും ഈ ഭരണഘടനയിലൂടെ ഉറപ്പാക്കി.
മുല്ലകളുടെ പ്രാധാന്യം കുറക്കുന്നതിന് ഇസ്ലാമിനെ ഔദ്യോഗികമായി എല്ലാ മതപരമായ ചടങ്ങുകളിലും വിശ്വാസത്തിന്റെ രക്ഷകനായ അമീറിന്റെ നാമം പരാമർശിക്കണമെന്നും ഭരണഘടനയിൽ ഉൾപ്പെടുത്തി.
അമീർ ആകട്ടെ, ഭരണഘടനക്കും ഇസ്ലാമികനിയമമായ ശരി അത്തിനും വിധേയമായി ഭരണം നടത്തുമെന്ന് പ്രതിജ്ഞ ചെയ്യുകയും ചെയ്തു.
ഭരണഘടനയിൽ വ്യവസ്ഥ ചെയ്തതുപ്രകാരം തിരഞ്ഞെടുക്കപ്പെട്ടതും നിർദ്ദേശിക്കപ്പെട്ടവരുമായ അംഗങ്ങളടങ്ങിയ ഹയാ അത്തി ശവ്‌രാ-യി ദൌലത് എന്ന ഒരു ഉപദേശകസമിതി രൂപീകരിക്കപ്പെട്ടു.
അമീറും ഈ സമിതിയിലെ അംഗങ്ങളും മന്ത്രിമാരും ചേർന്നതായിരുന്നു നിയമനിർമ്മാണസഭ (legislative).
രാജാവ് നാമനിർദ്ദേശം ചെയ്ത അംഗങ്ങളടങ്ങിയ ദർബാർ ഇ അല എന്ന ഒരു സെനറ്റും ഇതോടെ നിലവിൽ വന്നു.
പ്രവിശ്യകളിലും ഇത്തരം ഉപദേശകസമിതികൾ രൂപവൽക്കരിച്ചെങ്കിലും ഇവിടേയും രാജാവ് നാമനിർദ്ദേശം ചെയ്തവരായിരുന്നു അംഗങ്ങൾ.
കാലങ്ങളായി അഫ്ഗാനിസ്താനിൽ ഭരണത്തിൽ ശക്തമയി ഇടപെട്ടിരുന്ന ഗോത്രനേതാക്കളുടെ സമിതിയായ ലോയ ജിർഗക്ക് ഈ ഭരണഘടനയിൽ ഒരു സ്ഥാനവും കൽപ്പിച്ചിരുന്നില്ല.
അങ്ങനെ അമാനുള്ളയുടെ മുത്തച്ഛനായ അബ്ദുർ‌റഹ്മാൻ ഖാൻ , വംശനേതാക്കളുടെ അധികാരം അമർച്ച ചെയ്യുന്നതിന് ഇസ്ലാമിനെ ഉപയോഗിച്ചപ്പോൾ, പൌത്രൻ അമാൻ അള്ളാ, ഒരു പടികൂടി മുന്നോട്ട് കടന്ന് പാശ്ചാത്യരീതിയിലുള്ള ഒരു മതേതരരാഷ്ട്രത്തിന്റെ നിർമ്മിതിക്കായി ശ്രമിച്ചു.
ഭരണഘടന നിലവിൽ വന്നെങ്കിലും രാജാവ് തന്നെയായിരുന്നു മിക്കവാറും അധികാരവും കൈക്കലാക്കിയിരുന്നത്.
ഖോസ്ത് കലാപത്തെത്തുടർന്നുള്ള ഭേദഗതികൾ
1924-ൽ അമാനുള്ള ഖാനെതിരെ നടന്ന ഖോസ്ത് കലാപത്തെത്തുടർന്ന്, മതനേതാക്കളുമായി അദ്ദേഹത്തിന് രമ്യതയിലെത്തേണ്ടിവരുകയും ലോയ ജിർഗ വിളിച്ചുകൂട്ടാൻ നിർബന്ധിതനാകുകയും ചെയ്തിരുന്നു.
മതനേതാക്കളുടെ സ്വാധീനഫലമായി ഈ ഭരണഘടനയിൽ കാര്യമായ ഇളവുകൾ പ്രഖ്യാപിക്കേണ്ടിവന്നു.
ഭരണഘടനയിൽ കൂട്ടിച്ചേർത്ത വ്യവസ്ഥകൾ അനുസരിച്ച് രാജ്യത്തെ ഹിന്ദുക്കളും ജൂതരും വ്യത്യസ്തമായ വസ്ത്രം ധരിക്കുന്നതിനും, അവർ ജിസ്‌യ എന്ന പ്രത്യേകനികുതി ഒടുക്കുന്നതിനും നിയമമായി.
നിഴലുറങ്ങുന്ന വഴികൾ
പി. വത്സല രചിച്ച നോവലാണ് നിഴലുറങ്ങുന്ന വഴികൾ .
1976-ൽ നോവൽ സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ പുസ്തകത്തിന് ലഭിച്ചിട്ടുണ്ട് .
നിഴൽ ഇംഗ്ലീഷ് വിലാസം https://ml.wikipedia.org/wiki/Shadow കാക്കയും നിഴലും‍
ഒരു അതാര്യവസ്തു പ്രകാശത്തെ തടയുമ്പോൾ ഉണ്ടാവുന്ന ഇരുട്ടിനെ നിഴൽ എന്ന് വിളിക്കുന്നു.
ഇതിൻ പ്രസ്തുത വസ്തുവുമായി രൂപസാദൃശ്യം ഉണ്ടാവാറുണ്ട്.
പ്രകാശസ്രോതസ്സും വസ്തുവും തമ്മിലുള്ള അകലം , കോൺ , സ്ഥാനം , നിഴലുണ്ടാവുന്ന പ്രതലത്തിന്റെ രൂപം എന്നിവ നിഴലുകളുടെ വലിപ്പം , ആകൃതി , സ്ഥാനം എന്നിവ നിർണ്ണയിക്കുന്നു.
പ്രകാശസ്രോതസ്സും വസ്തുവും തമ്മലുള്ള അകലം കൂടുമ്പോൾ നിഴലിന്റെ വലിപ്പം കുറയുന്നു.
അതുപോലെ അവ തമ്മിലുള്ള അകലം കുറയുമ്പോൾ നിഴലിന്റെ വലിപ്പം കൂടുന്നു.
ഒരുവസ്തുവിൽ പതിക്കുന്ന വിവിധ പ്രകാശസ്രോതസ്സുകളുടെ എണ്ണത്തിനു നേർ ആനുപാതികമായി നിഴലുകളുടെ എണ്ണവും കൂടുന്നു.
നിഴലുകൾ കൊണ്ടുള്ള കലാരൂപങ്ങൾ വിവിധ രാജ്യങ്ങളിൽ നിലവിലുണ്ട്.